2004D0760 — DA — 01.01.2007 — 001.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 26. oktober 2004 om gennemførelsesbestemmelser til Rådets direktiv 93/23/EØF for så vidt angår statistiske undersøgelser af svinebestanden og svineproduktionen (meddelt under nummer K(2004) 4090) (EØS-relevant tekst) (2004/760/EF) (EFT L 337, 13.11.2004, p.59)

Ændret ved:









▼B

KOMMISSIONENS BESLUTNING

af 26. oktober 2004

om gennemførelsesbestemmelser til Rådets direktiv 93/23/EØF for så vidt angår statistiske undersøgelser af svinebestanden og svineproduktionen

(meddelt under nummer K(2004) 4090)

(EØS-relevant tekst)

(2004/760/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 93/23/EØF af 1. juni 1993 om statistiske undersøgelser af svineproduktionen ( 1 ), særlig artikel 1, stk. 3, artikel 2, stk. 2, artikel 3, stk. 2, artikel 6, stk. 1 og 2, artikel 8, stk. 1, og artikel 10, stk. 3, og ud fra følgende betragtninger: (1) Kommissionens beslutning 94/432/EF af 30. maj 1994 om gennemførelsesbestemmelser til Rådets direktiv 93/23/EØF for så vidt angår de statistiske undersøgelser af svinebestanden og svineproduktionen ( 2 ) er blevet ændret flere gange. (2) Af hensyn til gennemførelsen af de statistiske undersøgelser i henhold til direktiv 93/23/EØF er der behov for præcise definitioner. Der er således behov for at fastlægge, hvilke landbrugsbedrifter der indgår i undersøgelserne, og definere bestandsstørrelsesklasserne og de områder, som skal udgøre grundlaget for medlemsstaternes udarbejdelse af resultaterne af de statistiske undersøgelser, som de gennemfører regelmæssigt. Med henblik på udarbejdelse af slagtningsstatistikker er der behov for en fælles definition af slagtevægt. (3) I henhold til direktiv 93/23/EØF kan medlemsstaterne efter anmodning få tilladelse til at foretage april- og augustundersøgelserne eller maj/juni-undersøgelserne i udvalgte områder, for så vidt disse undersøgelser omfatter mindst 70 % af den nationale svinebestand. Medlemsstater, hvis nationale svinebestand kun udgør en ringe procentdel af Fællesskabets samlede bestand, kan få tilladelse til at gennemføre undersøgelsen en gang om året i april, i maj/juni eller i november/december eller foretage en underinddeling efter områder for så vidt angår de endelige resultater af undersøgelsen i april eller maj/juni. Endelig kan medlemsstaterne efter anmodning få tilladelse til at foretage den foreskrevne underinddeling efter bestandsstørrelsesklasse for så vidt angår undersøgelsesresultaterne i en bestemt måned om året. (4) Medlemsstaterne har indgivet anmodninger om de forskellige dispensationsmuligheder. (5) Som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse er det nødvendigt at foretage en række tekniske tilpasninger og udvide visse dispensationsmuligheder til også at gælde disse nye medlemsstater. (6) Europa-Parlamentets og Rådets forordning (EF) nr. 1059/2003 ( 3 ) indfører en fælles nomenklatur for regionale enheder (NUTS) for medlemsstaterne; det er derfor nødvendigt at udskifte de regionale niveauer som hidtil defineret med den nye nomenklatur (NUTS). (7) Følgelig bør beslutning 94/432/EF ophæves. (8) Denne beslutning er i overensstemmelse med udtalelse fra Den Stående Landbrugsstatistiske Komité — ud fra følgende betragtninger: VEDTAGET FØLGENDE BESLUTNING:







Artikel 1

1. En landbrugsbedrift som omhandlet i artikel 2, stk. 2, i direktiv 93/23/EØF skal forstås som en teknisk-økonomisk enhed, der administreres som en enhed og producerer landbrugsprodukter.

2. De i artikel 1, stk. 1, i direktiv 93/23/EØF nævnte undersøgelser vedrører:

a) landbrugsbedrifter, hvis udnyttede landbrugsareal er lig med eller over en hektar

b) landbrugsbedrifter, hvis udnyttede landbrugsareal er mindre end en hektar, hvis de i et vist omfang producerer med henblik på salg, eller hvis deres produktionsenhed overstiger bestemte fysiske tærskler.

3. Medlemsstater, der i forbindelse med gennemførelsen af undersøgelsen ønsker at anvende en anden tærskel, har pligt til at fastsætte denne tærskel på en sådan måde, at kun de allermindste bedrifter holdes udenfor; dvs. bedrifter, hvis bidrag til den pågældende medlemsstats standarddækningsbidrag — som defineret i Kommissionens beslutning 85/377/EØF ( 4 ) — højst udgør 1 %.

Artikel 2

For så vidt angår de underopdelinger efter områder, der er nævnt i artikel 6, stk. 1, i direktiv 93/23/EØF, anvender medlemsstaterne det niveau i den fælles nomenklatur for regionale enheder (NUTS), der er angivet i bilag I. De er dog ikke forpligtet til at foretage opgørelsen af resultater for områder, hvor svinebestanden udgør mindre end 1 % af den nationale svinebestand.

Artikel 3

De bestandsstørrelsesklasser, der er nævnt i artikel 8, stk. 1, i direktiv 93/23/EØF, fremgår af bilag II til denne beslutning.

Artikel 4

Slagtevægten i henhold til artikel 10, stk. 1, i direktiv 93/23/EØF er vægten af et slagtet dyrs krop i kold tilstand, hel eller opskåret på langs, efter flåning, afblødning, udtagning af indvolde og efter fjernelse af tunge, børster, klove, ydre kønsorganer, flomme, nyrer og mellemgulv.

Artikel 5

1. Bilag III, punkt a), til denne beslutning indeholder listen over de medlemsstater, der har tilladelse til at foretage april- og augustundersøgelsen eller maj/juni-undersøgelsen i udvalgte områder, for så vidt disse undersøgelser omfatter mindst 70 % af den nationale svinebestand.

2. Bilag III, punkt b), til denne beslutning indeholder listen over de medlemsstater, der har tilladelse til at foretage undersøgelsen en gang om året i april, maj/juni, august eller november/december.

3. Bilag III, punkt c), til denne beslutning indeholder listen over de medlemsstater, der har tilladelse til at foretage underinddelingen efter områder for så vidt angår de endelige resultater af april- eller af maj/juni-undersøgelsen.

4. Bilag III, punkt d), til denne beslutning indeholder listen over de medlemsstater, der har tilladelse til at foretage den foreskrevne opdeling efter bestandsstørrelsesklasser for så vidt angår resultaterne i en bestemt måned om året.

Artikel 6

Beslutning 94/432/EF ophæves. Henvisninger til den ophævede beslutning betragtes som henvisninger til nærværende beslutning.

Artikel 7

Denne beslutning er rettet til medlemsstaterne.









BILAG I







UNDERINDDELING EFTER OMRÅDER Belgien NUTS 2 ▼M1 Bulgarien NUTS 2 ▼B Tjekkiet NUTS 2 Danmark — Tyskland NUTS 1 Estland NUTS 2 Grækenland NUTS 2 Spanien NUTS 2 Frankrig NUTS 2 Irland NUTS 2 Italien NUTS 2 Cypern — Letland NUTS 2 Litauen NUTS 2 Luxembourg — Ungarn NUTS 2 Malta NUTS 2 Nederlandene NUTS 2 Østrig NUTS 2 Polen NUTS 2 Portugal NUTS 2 ▼M1 Rumænien NUTS 2 ▼B Slovenien NUTS 2 Slovakiet NUTS 2 Finland NUTS 2 Sverige NUTS 2 Det Forenede Kongerige NUTS 1









BILAG II







BESTANDSSTØRRELSESKLASSER FOR SVINEHOLD Kategori Antal svin/ svineproducent Svineproducenter Antal Svin Antal Antal søer ≥ 50 kg/svineproducent Svineproducenter Antal Svin Antal Antal fedesvin ≥ 50 kg/svineproducent Svineproducenter Antal Svin Antal I 1-2 () 1-2 () 1-2 () II 3-9 () 3-4 () 3-9 () III 1-9 5-9 () 1-9 IV 10-49 1-9 10-49 V 50-99 10-19 50-99 VI 100-199 20-49 100-199 VII 200-399 50-99 200-399 VIII 400-999 100- 400-999 IX 1 000 100-199 () 1 000 X 1 000-1 999 () 200-499 () 1 000-1 999 () XII 2 000-4 999 () 500- () 2 000- () XIII 5 000 () 2 000-4 999 () () XIV 5 000 () () I alt I alt I alt (1) Frivillig opdeling for BE, CZ, DK, MT, NL, SK, SV. (2) Frivillig opdeling for BG, CZ, EL, LT, LU, MT, PT, RO, SE, SI, SK. (3) Frivillig opdeling for BG, FR, PL, RO.









BILAG III

a) Medlemsstater med tilladelse til at foretage april- og augustundersøgelsen eller maj/juni-undersøgelsen i udvalgte områder, for så vidt disse undersøgelser omfatter mindst 70 % af svinebestanden: Frankrig Italien

b) Medlemsstater med tilladelse til at foretage undersøgelsen en gang om året i april, maj/juni, august eller november/december: Cypern Estland Grækenland Finland Irland Letland Litauen Luxembourg Malta Portugal Slovakiet Slovenien Sverige

c) Medlemsstater med tilladelse til at foretage opdelingen efter områder for så vidt angår de endelige resultater af undersøgelsen i april eller i maj/juni:



April Maj/juni Nederlandene Tyskland Belgien

d) Medlemsstater med tilladelse til at foretage den foreskrevne underinddeling efter bestandsstørrelsesklasse for så vidt angår undersøgelsesresultaterne i en bestemt måned om året: Belgien, maj Danmark, maj Tyskland, maj Nederlandene, april Polen, august Sverige, juni